Oleum (generale)
Oleum (Graece ἔλαιον) est nonpolaris substantia chemica quae plerumque ex hydrocarboneis constat, atque ambo est hydrophobica (cum aqua non miscetur) et lipophilica (cum aliis oleis miscetur). Olea plerumque flagrare possunt et superficie agunt. Plurima olea sunt lipida non saturata quae circa temperaturam usitatam liquida sunt. Generalis olei definitio classes amplectitur compositorum chemicorum quae alioquin structura chemica, proprietatibus, usibusque non cognata esse possunt. Olea ex animalibus, vegetabilibus, et petrochemicis exoriri possunt, num volatilia aut non volatilia. Adhibentur cibo (exempli gratia, oleum proprium), fomiti (e.g., oleum calefactionis), medicinae (e.g., oleum minerale), lubricationi (e.g., oleum motoricum), et multis pigmentorum, plasticorum, aliarumque materierum generibus fabricandis. Olea praecipue parata in aliquot caerimoniis ritibusque religiosis agentibus purgationis prosunt.